title: 2012/592/ES: 2012 m. gegužės 10 d. Europos Parlamento sprendimas dėl Europos gyvenimo ir darbo sąlygų gerinimo fondo 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos gyvenimo ir darbo sąlygų gerinimo fondo 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/258

         EUROPOS PARLAMENTO SPRENDIMAS
   2012 m. gegužės 10 d.
   dėl Europos gyvenimo ir darbo sąlygų gerinimo fondo 2010 finansinių metų biudžeto įvykdymo patvirtinimo
   (2012/592/ES)
   Europos Parlamentas,

               —

               atsižvelgdamas į Europos gyvenimo ir darbo sąlygų gerinimo fondo 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2010 finansinių metų metinių ataskaitų kartu su Fondo atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (3), ypač į jo 16 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7–0116/2012),

               1.

               patvirtina Europos gyvenimo ir darbo sąlygų gerinimo fondo direktoriui, kad Fondo 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos gyvenimo ir darbo sąlygų gerinimo fondo direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 150.

      (2)  OL L 248, 2002 9 16, p. 1.

      (3)  OL L 139, 1975 5 30, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos gyvenimo ir darbo sąlygų gerinimo fondo 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos gyvenimo ir darbo sąlygų gerinimo fondo 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos gyvenimo ir darbo sąlygų gerinimo fondo 2010 finansinių metų metinių ataskaitų kartu su Fondo atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 1975 m. gegužės 26 d. Tarybos reglamentą (EEB) Nr. 1365/75 dėl Europos gyvenimo ir darbo sąlygų gerinimo fondo įsteigimo (3), ypač į jo 16 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Užimtumo ir socialinių reikalų komiteto nuomonę (A7-0116/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2010 finansinių metų metinės finansinės ataskaitos yra patikimos ir pagal jas atliktos operacijos yra teisėtos ir tvarkingos;

                  B.

                  kadangi 2011 m. gegužės 10 d. Parlamentas patvirtino Europos gyvenimo ir darbo sąlygų gerinimo fondo direktoriui, kad Fondo 2009 finansinių metų biudžetas įvykdytas (5), ir prie sprendimo dėl biudžeto įvykdymo patvirtinimo pridėtoje savo rezoliucijoje Parlamentas, be kita ko:

                              —

                              ragino Fondą pateikti įrodymų, kuriais būtų galima pagrįsti su jo darbuotojų atranka susijusius sprendimus (pvz., įrodymų, susijusių su kandidatų balais priėmimo į darbą proceso pradžioje), siekiant užtikrinti priėmimo į darbą tvarkos skaidrumą,

                              —

                              ragino Fondą pasirūpinti, kad asignavimus būtų galima naudoti tik tuomet, kai bus gauta atitinkama asignuotųjų pajamų suma,

                              —

                              pažymėjo, kad Audito Rūmai turėjo pateikti pastabų dėl Fondo biudžeto ir finansinės ataskaitos, kurioje buvo rimtų trūkumų, o tai rodo, kad buvo didelių finansų tvarkymo spragų;

                  C.

                  kadangi Agentūros 2010 m. bendrą biudžetą sudarė 20 900 000 EUR, o tai yra 3,4 % daugiau nei 2009 finansiniais metais, kadangi ES pradinis įnašas į Agentūros 2010 m. biudžetą buvo 19 067 159 EUR (6) ir ši suma buvo 0,97 % mažesnė, palyginti su 19 450 000 EUR 2009 m.;

         Tolesni veiksmai, kurių imtasi Audito Rūmams pateikus 2009 m. pastabas

                  1.

                  remdamasis Fondo metine veiklos ataskaita (MVA), pripažįsta, kad Audito Rūmams pateikus 2009 m. pastabas Fondas įvykdė toliau pateiktus įsipareigojimus ir ėmėsi toliau nurodytų veiksmų:

                              —

                              Fondas įsipareigojo daugiau dėmesio skirti tam, kad ateityje asignavimus būtų galima naudoti tik tuomet, kai bus gauta atitinkama asignuotųjų pajamų suma,

                              —

                              Fondas įsipareigojo iš esmės dėti daugiau pastangų 2010 m. sąskaitoms uždaryti, nes rengiant papildomus mokymus ir teikiant papildomų išteklių buvo užtikrinta, kad būtų laikomasi visų su 2010 m. sąskaitomis susijusių terminų ir kad preliminariose 2010 m. sąskaitose nebūtų nustatyta didelių trūkumų,

                              —

                              išimčių registras, kurio trūko, įdiegtas 2010 m. liepos 1 d.,

                              —

                              kalbant apie darbuotojų atrankos procedūras, nerasta įrodymų, kad minimalūs reikalavimai, kuriuos kandidatai turėjo viršyti, kad būtų pakviesti į pokalbį ir įtraukti į rezervo sąrašą, buvo nustatyti prieš nagrinėjant paraiškas; Fondas minimalius reikalavimus jau įtraukė į savo atrankos komiteto ataskaitas,

                              —

                              Fondas ėmėsi priemonių, kad toliau tobulintų įvertinimo ir peržiūros procedūras, siekdamas ateityje per viešųjų pirkimų procedūrą išvengti klaidų;

                  2.

                  ragina Audito Rūmus patvirtinti biudžeto įvykdymą tvirtinančiai institucijai, kad šių veiksmų ir įsipareigojimų pakanka trūkumams, kuriuos Audito Rūmai nustatė Fonde 2009 m., pašalinti;

         Biudžeto ir finansų valdymas

                  3.

                  primena, kad pradinis Europos Sąjungos 2010 m. įnašas į Agentūrą buvo 19 067 159 EUR; tačiau pažymi, kad prie šios sumos buvo pridėta 762 841 EUR grąžinto perviršio suma, todėl visas Europos Sąjungos 2010 m. įnašas yra 19 830 000 EUR;

                  4.

                  remdamasis Fondo metinių finansinių ataskaitų įrašais, pažymi, kad Fondas paskelbė pataisytą biudžetą, kurį beveik pačioje 2010 m. pabaigoje iš viso sudarė 20 848 000 EUR; apgailestauja, kad Agentūra nepateikė informacijos apie šiuos pokyčius lėmusias priežastis; ragina Agentūrą ištaisyti susidariusią padėtį ir informuoti biudžeto įvykdymą tvirtinančią instituciją šiuo klausimu;

                  5.

                  remdamasis Fondo MVA pažymi, kad Fondas įvykdė 98 % įsipareigotų asignavimų; remdamasis metinėmis ataskaitomis, visų pirma pažymi, kad Fondas panaudojo 99,8 %, 95,1 % ir 96 % atitinkamai pagal 1 antraštinę dalį (darbuotojų išlaidos), 2 antraštinę dalį (administracija) ir 3 antraštinę dalį (veiklos išlaidos) paskirtų asignavimų;

                  6.

                  remdamasis Fondo metinėmis ataskaitomis, nustato, kad mokėjimo požiūriu buvo panaudota 96,1 % iš 2009 į 2010 m. perkeltų asignavimų, palyginti su 94,2 % 2009 m.

         Žmogiškieji ištekliai

                  7.

                  remdamasis Fondo MVA pastebi, kad 2010 m. buvo užpildyta daugiau darbuotojų vietų (91 %), palyginti su 2009 m. (78 %);

         Veikla

                  8.

                  pabrėžia, kad pagrindinė Fondo veikla – padėti gerinti gyvenimo ir darbo sąlygas per tinklus ir tyrimus plėtojant ir skleidžiant šios srities žinias; pastebi, kad 68 % Fondo darbuotojų paskirti šiai veiklai atlikti, o likę darbuotojai – administracinėms užduotims atlikti; todėl mano, kad biudžeto įvykdymą tvirtinančiai institucijai itin svarbu įvertinti Fondo tyrimų valdymo proceso veiksmingumą ir efektyvumą;

                  9.

                  visų pirma pažymi, kad 2010 m. Fondas ėmėsi toliau nurodytų veiksmų, susijusių su Europos stebėjimo centrų tinklu ir tyrimais:

                              —

                              Europos darbo santykių stebėjimo centras (angl. EIRO): 357 informacijos atnaujinimo atvejai; penki reprezentatyvumo tyrimai; kasmetinis užmokesčio, darbo laiko ir kolektyvinių veiksmų atnaujinimas; metinė darbo santykių peržiūra; šešios lyginamosios analizės ataskaitos,

                              —

                              Europos darbo sąlygų stebėjimo centras (angl. EWCO): 107 informacijos atnaujinimo atvejai; šešios migruojančių darbuotojų ir savarankiškai dirbančių asmenų paaukštinimo lyginamosios analizės ataskaitos,

                              —

                              Europos restruktūrizacijos stebėjimo centras (angl. ERM): 1 258 informaciniai pranešimai restruktūrizacijos klausimu; keturios lyginamosios analizės ataskaitos,

                              —

                              2-asis gyvenimo kokybės Europoje tyrimas: šeimos gyvenimo ir darbo antrinės analizės ataskaita,

                              —

                              3-asis gyvenimo kokybės Europoje tyrimas: pasirengimas darbams vietoje,

                              —

                              5-asis darbo sąlygų Europoje tyrimas: 34 šalyse surengta 44 000 pokalbių; pirmųjų nustatytų faktų paskelbimas (santrauka),

                              —

                              Europos bendrovių tyrimas: paskelbta apžvalginė ataskaita ir atlikta antrinė bendrovių lankstumo profilių ir darbo ne visą darbo dieną analizė;

                  10.

                  ragina Fondą registruoti visus valdančiosios tarybos sprendimus, susijusius su tyrimais, nes šių sprendimų perdavimo veiksmingumui ir efektyvumui įtakos gali turėti tinkamų standartų, skirtų priimtiems sprendimams registruoti, trūkumas; visų pirma pripažįsta, kad šiuo atžvilgiu Fonde to trūksta ir kad valdančiosios tarybos pirmininkas nebūtinai pasirašo priimtus sprendimus ir nurodo datą;

                  11.

                  be to, pažymi, kad Fondo patariamieji komitetai, atsakingi už tai, kad valdančioji taryba galėtų rengti tyrimų parengiamuosius ir vertinimo etapus, nėra atsakingi už technines užduotis ir darbo tvarkos taisykles, susijusias su jos posėdžių rengimu; mano, kad dėl šių trūkumų gali kilti nesusipratimų dėl patariamųjų komitetų užduočių ir atsakomybės, o tai darytų neigiamą poveikį pasirengimui tyrimams; todėl ragina Fondą ištaisyti susidariusią padėtį ir biudžeto įvykdymą tvirtinančiai institucijai pranešti apie priemones, kurių imtasi šioje srityje;

                  12.

                  be to, ragina Fondą įdiegti rašytines procedūras, pagal kurias būtų aprašomos pagrindinės jo veiklos rūšys; pabrėžia, kad tai galėtų padėti Fondui veiksmingiau naudoti savo išteklius ir nustatyti galimus trūkumus;

                  13.

                  vis dėlto atkreipia dėmesį į Fondo pastangas stiprinti kontrolės priemones siekiant gerinti savo tyrimų kokybę; visų pirma pažymi, kad jo darbuotojai vyksta į tam tikras šalis, kuriose tyrimai atliekami siekiant įvertinti, kaip rangovai rengia pokalbius, jo darbuotojai tikrina klausimyną, naudojamą tyrimams atlikti, tam tikrose šalyse vesdami pažintinius pokalbius pasitelkę keletą klausimų pavyzdžių;

         Vidaus auditas

                  14.

                  pažymi, kad nuo 2010 m. vasario mėn. Fondo direktoriaus pavaduotojas atlieka vidaus kontrolės koordinatoriaus vaidmenį; pažymi, kad metinis vidaus kontrolės darbo planas tikrinamas kas metų ketvirtį rengiamuose Vidaus kontrolės komiteto posėdžiuose, kuriuose dalyvauja už administraciją atsakingas vadovas, už žmogiškuosius išteklius atsakingas vadovas ir už operacijas atsakingas vadovas;

                  15.

                  remdamasis Fondo MVA, pripažįsta, kad 2010 m. vidaus audito veikla buvo paremta 2009–2011 m. strateginiu audito planu, kuris pagrįstas 2008 m. rizikos vertinimu; be to, pažymi, kad naujas rizikos vertinimas atliktas 2011 m. vasario mėn., po kurio buvo parengtas naujas 2011–2013 m. strateginis audito planas šiais klausimais:

                              —

                              tyrimų valdymo auditas. Antrasis etapas (2011 m.),

                              —

                              patikinimo ataskaitų teikimas ir (arba) patikinimo pagrindas (2012 m.);

                  16.

                  be to, pažymi, kad 2012–2013 m. numatomi klausimai yra:

                              —

                              žmogiškųjų išteklių valdymas: įdarbinimo, mokymų, vertinimo ir paaukštinimo sistema,

                              —

                              produktų kokybės valdymas ir (arba) santykiai su klientais ir (arba) suinteresuotųjų subjektų santykių valdymas,

                              —

                              dokumentų tvarkymas,

                              —

                              posėdžių valdymas,

                  17.

                  pažymi, kad 2010 m. Vidaus audito tarnyba (VAT) planavo atlikti Fondo tyrimų valdymo auditą; yra susirūpinęs, kad dėl nedidelio pagrindinių Fondo darbuotojų skaičiaus atliekant auditus ir dėl tyrimų valdymo dokumentų trūkumo VAT negalėjo surinkti pakankamai audito įrodymų dėl tam tikrų su rizika susijusių taikymo srities modelių; tačiau pažymi, kad papildomas šio audito, kuris buvo atliktas 2011 m. pradžioje, etapas ir rezultatai bus pateikti metinėje 2011 m. vidaus audito ataskaitoje; ragina Fondą, kad jis laiku pateiktų ataskaitą biudžeto įvykdymą tvirtinančiai institucijai;

                  18.

                  yra susirūpinęs dėl to, kad vėluojama įgyvendinti VAT rekomendaciją dėl apskaitos sistemų patvirtinimo; visų pirma pažymi, kad šią rekomendaciją VAT laiko itin svarbia; todėl ragina Fondą šiuo atžvilgiu nedelsiant imtis veiksmų ir biudžeto įvykdymą tvirtinančiai institucijai pranešti apie priemones, kurių imtasi šiam trūkumui pašalinti;

                  19.

                  nustato, kad penkios labai svarbios Vidaus audito tarnybos rekomendacijos 2010 m. pabaigoje dar nebuvo įgyvendintos; pažymi, kad šios rekomendacijos susijusios su poreikiu:

                              —

                              registruoti tyrimų valdymo procedūrą,

                              —

                              užtikrinti, kad su tyrimų planavimu susijusi informacija būtų tiksli ir kokybiška, ir stebėti planuojamą veiklą,

                              —

                              atnaujinti viešųjų pirkimų procedūrų vadovą ir iš naujo užtikrinti atitiktį ir gerąją patirtį,

                              —

                              registruoti finansines grandines,

                              —

                              įdiegti ex post kontrolės metodiką;

                        remdamasis Fondo MVA pažymi, kad Fondas pranešė, jog įgyvendino tris labai svarbias rekomendacijas dėl finansų valdymo, tačiau metinėje vidaus audito ataskaitoje nurodoma, kad vėluojama jas įgyvendinti, palyginti su pradiniu Fondo veiksmų planu; todėl ragina Fondą ir VAT pranešti biudžeto įvykdymą tvirtinančiai institucijai apie tikrąją šių konkrečių rekomendacijų padėtį;

                  20.

                  ragina Fondą tinkamai įgyvendinti VAT rekomendacijas ir biudžeto įvykdymą tvirtinančiai institucijai pranešti apie priemones, kurių imtasi šiuo atžvilgiu;

                  21.

                  vis dėlto remdamasis Fondo MVA pastebi, kad 2009 m. VAT pateikus rekomendaciją dėl finansų valdymo buvo peržiūrėta ir atnaujinta ex post patikros procedūra ir atliktas rizikos vertinimas siekiant pagrįsti pasirinktą pavyzdžio dydį;

                  22.

                  atkreipia dėmesį į savo ankstesnių pranešimų dėl biudžeto įvykdymo patvirtinimo rekomendacijas, kaip nurodyta šios rezoliucijos priede;

                  23.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2012 m. gegužės 10 d. (7) rezoliucijoje dėl ES agentūrų veiklos, finansų valdymo ir kontrolės.

         (1)  OL C 366, 2011 12 15, p. 150.

         (2)  OL L 248, 2002 9 16, p. 1.

         (3)  OL L 139, 1975 5 30, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 210.

         (6)  OL L 64, 2010 3 12, p. 505.

         (7)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PER PRAĖJUSIUS KELERIUS METUS EUROPOS PARLAMENTO PATEIKTOS REKOMENDACIJOS

                  Europos gyvenimo ir darbo sąlygų gerinimo fondas

                  2006 m.

                  2007 m.

                  2008 m.

                  2009 m.

                  Veikla

                  Nepateikta

                  Nepateikta

                  Ragina Fondą atlikti diachroninę šiais ir praėjusiais metais atliktų operacijų analizę, kuri būtų panaši į praėjusiais metais atliktą ex post analizę.

                              —

                              Ragina Fondą toliau tobulinti savo veiklos stebėsenos sistemą, kad užtikrintų, jog į jo veiklos stebėsenos rezultatus būtų atsižvelgiama priimant su valdymu susijusius sprendimus ir rengiant planus ir kad būtų reguliariai atliekami tyrimai siekiant su tikslinėmis grupėmis užmegzti grįžtamąjį ryšį,

                              —

                              pritaria išorės vertintojų rekomendacijai nacionaliniu lygmeniu tiksliau nustatyti fondų tikslines grupes ir sukurti ryšių punktų sistemą, paremtą nacionalinėmis institucijomis, kurioms atstovautų jų valdyba.

                  Į kitą laikotarpį perkelti einamieji asignavimai

                  2006 m. įvykdyta daugiau nei 97 % įsipareigojimų asignavimų. Pagrindinės veiklos vykdymo perkėlimo lygis buvo 43 % Taigi tai ne visiškai atitiko biudžeto metinio periodiškumo principą.

                  Nepateikta

                  Fondas turėtų imtis priemonių, kad išvengtų trūkumų planuodamas ir sudarydamas programas, siekdamas laikytis metinio periodiškumo principo

                              —

                              Ragina Fondą pasirūpinti, kad ateityje asignavimais būtų galima naudotis tik tuomet, kai bus gauta atitinkama asignuotųjų pajamų suma,

                              —

                              pažymi, kad Audito Rūmai turėjo pateikti pastabų dėl Fondo biudžeto ir finansinės ataskaitos, kurioje buvo rimtų trūkumų, o tai rodo, kad buvo didelių Fondo finansų tvarkymo spragų.

                  Biudžeto lėšų perkėlimai be patvirtinamųjų dokumentų

                  Nepateikta

                  Nepateikta

                  Biudžeto lėšų perkėlimai nebuvo tinkamai pagrįsti.

                  Nepateikta

                  Viešųjų pirkimų procedūros

                  Nepateikta

                  Finansų vertinimo procedūros ir atrankos kriterijų neatitikimai, neleidžiantys tinkamai atlikti kandidatų galutinių gebėjimų vertinimo.

                  Ragina fondus imtis priemonių, kad pagerintų savo sutarčių priežiūrą ir viešųjų pirkimų procedūrų planavimą.

                  Ragina Fondą imtis priemonių, kad pagerintų savo vertinimo ir apžvalgos procedūrą, siekdamas ateityje išvengti tokių pačių klaidų pasikartojimo per savo viešųjų pirkimų procedūrą.

                  Žmogiškieji ištekliai

                  Priėmimo į darbą tvarka nėra visiškai skaidri ir nediskriminacinė.

                  Priėmimo į darbą tvarka nėra visiškai skaidri ir nediskriminacinė.

                              —

                              Ragina fondus imtis priemonių, kad iš anksto geriau pasiruoštų pagrindinio darbuotojo išvykimui; darbuotojo numerį skaidriai įtraukti į veiklos ataskaitą,

                              —

                              atlikta su Fondo priėmimo į darbą tvarka susijusių patobulinimų.

                  Ragina Fondą pateikti įrodymų, kuriais būtų galima pagrįsti su jo darbuotojų atranka susijusius sprendimus siekiant užtikrinti priėmimo į darbą tvarkos skaidrumą; ragina Fondą skubiai ištaisyti šią padėtį ir informuoti biudžeto įvykdymą tvirtinančią instituciją apie padarytą pažangą.

                  Vidaus auditas

                  Ragina gerinti finansų valdymą: dvi sutartys nebuvo įtrauktos į atitinkamų metų biudžetą.

                  Ragina gerinti finansų valdymą: metų pabaigoje nebuvo paprašyta atlyginti už 2007 finansinius metus susigrąžintino 376 611 EUR PVM.

                              —

                              Ragina Fondą imtis veiksmų savo finansinėms ataskaitoms gerinti,

                              —

                              ragina Fondą imtis veiksmų, kad įgyvendintų 28 iš 54 rekomendacijų, kurias pateikė Vidaus audito tarnyba, t. y. pradėti taikyti vidaus kontrolės standartus; stebėti, kaip taikomi kiti vidaus kontrolės standartai; pradėti taikyti veiksmingą planavimo ir priežiūros sistemą.

                              —

                              Įgyvendintos 2 iš 8 Vidaus audito tarnybos rekomendacijų,

                              —

                              ragina Fondą nedelsiant įgyvendinti Vidaus audito tarnybos finansų valdymo ataskaitoje pateiktas rekomendacijas ir pranešti biudžeto įvykdymą tvirtinančiai institucijai apie šiuo atžvilgiu padarytą pažangą.


title: 2012/574/ES: 2012 m. gegužės 10 d. Europos Parlamento sprendimas dėl Europos cheminių medžiagų agentūros 2010 finansinių metų biudžeto įvykdymo patvirtinimo#2012 m. gegužės 10 d. Europos Parlamento rezoliucija su pastabomis, sudarančiomis neatskiriamą sprendimo dėl Europos cheminių medžiagų agentūros 2010 finansinių metų biudžeto įvykdymo patvirtinimo dalį

text:
17.10.2012

               LT

               Europos Sąjungos oficialusis leidinys

               L 286/192

         EUROPOS PARLAMENTO SPRENDIMAS
   2012 m. gegužės 10 d.
   dėl Europos cheminių medžiagų agentūros 2010 finansinių metų biudžeto įvykdymo patvirtinimo
   (2012/574/ES)
   EUROPOS PARLAMENTAS,

               —

               atsižvelgdamas į Europos cheminių medžiagų agentūros 2010 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos cheminių medžiagų agentūros 2010 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į Europos Parlamento ir Tarybos reglamentą (EB) Nr. 1907/2006 (3), kuriuo įsteigiama Europos cheminių medžiagų agentūra, ypač į jo 97 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0126/2012),

               1.

               patvirtina Europos cheminių medžiagų agentūros vykdomajam direktoriui, kad Agentūros 2010 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos cheminių medžiagų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 366, 2011 12 15, p. 33.

      (2)  OL L 248, 2002 9 16, p. 1.

      (3)  OL L 396, 2006 12 30, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2012 m. gegužės 10 d.
      su pastabomis, sudarančiomis neatskiriamą sprendimo dėl Europos cheminių medžiagų agentūros 2010 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos cheminių medžiagų agentūros 2010 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos cheminių medžiagų agentūros 2010 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2012 m. vasario 21 d. rekomendaciją (06083/2012 – C7-0051/2012),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 (3), kuriuo įsteigiama Europos cheminių medžiagų agentūra, ypač į jo 97 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (4), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A7-0126/2012),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos cheminių medžiagų agentūros (toliau – Agentūra) 2010 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi 2011 m. gegužės 10 d. Parlamentas patvirtino Agentūros vykdomajam direktoriui, kad Agentūros 2009 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia,:

                              —

                              paragino Agentūrą pranešti biudžeto įvykdymą tvirtinančiai institucijai apie veiksmus, kurių imtasi siekiant patobulinti savo kontrolės sistemą ir sugriežtinti finansines procedūras, darbų srautus, veiksmų planus ir rizikos vertinimus,

                              —

                              paragino Agentūrą veiksmingai užtikrinti, kad:

                                          —

                                          būtų užtikrinamos visos finansinių sprendimų sudedamosios dalys,

                                          —

                                          informacija, kuri būtina kiekvienu organizacijos lygmeniu, būtų tinkamai apibrėžta ir nukreipta,

                                          —

                                          metinėje darbo programoje būtų nurodyti visi iš biudžeto skiriami ištekliai,

                                          —

                                          finansinių procedūrų dokumentai ir kontroliniai sąrašai būtų parengti ir atnaujinti,

                              —

                              ragino Agentūrą toliau tobulinti savo viešųjų pirkimų ir biudžeto vykdymo planavimą bei stebėseną, siekiant sumažinti perkeltų asignavimų dalį;

                  C.

                  kadangi bendras Agentūros biudžetas 2010 finansiniais metais buvo 75 500 000 EUR, palyginti su 70 400 000 EUR 2009 m., t. y. padidėjo 7,24 %;

                  D.

                  kadangi Agentūra gavo 36 000 000 EUR laikiną Sąjungos ir ELPA įnašą;

         Biudžeto ir finansų valdymas

                  1.

                  pažymi, kad Audito Rūmai pranešė, jog 2010 m. Agentūros biudžetas siekė 75 000 000 EUR, o Agentūra pranešė, kad 2010 finansinių metų biudžetą sudarė 75 500 000 EUR;

                  2.

                  pripažįsta, remdamasis Agentūros pateikta informacija, kad ji finansuojama iš mokesčių, kuriuos už cheminių medžiagų registraciją moka pramonės atstovai, ir iš galimo Sąjungos įnašo;

                  3.

                  primena, kad pradinis Sąjungos įnašas į Agentūros biudžetą 2010 m. siekė 25 305 000 EUR; tačiau pažymi, kad prie šios sumos buvo pridėta 8 700 000 EUR susigrąžinto perviršio, todėl visa Sąjungos įnašo suma 2010 m. buvo 34 005 000 EUR (6); be to, patvirtina, kad buvo manoma, jog iki 2010 m. spalio mėn. Sąjungos įnašą reikės skirti eksploatavimo išlaidoms padengti, nes už mokesčius gautos pajamos Agentūrai bus paskiriamos tik metų pabaigoje;

                  4.

                  pažymi, kad 2010 m. Agentūra nurodo Sąjungos laikiną įnašą 36 000 000 EUR, nors šią sumą sudaro ir ELPA įnašas;

                  5.

                  nustatė, kad iš Agentūros biudžeto ir finansų valdymo ataskaitos matyti, jog Agentūra įsipareigojo grąžinti Komisijai visą Sąjungos laikiną įnašą, kai gaus debetinį dokumentą; pripažįsta, kaip pranešė Agentūra, kad laikino įnašo grąžinimas atliktas 2011 m. kovo mėn. ir Komisijai sumokėtos palūkanos;

                  6.

                  patvirtina, kad iš Agentūros biudžeto ir finansų valdymo ataskaitos matyti, jog pradinis 2010 m. Agentūros biudžetas siekė 86 481 700 EUR; tačiau pažymi, kad per metus valdyba patvirtino du taisomuosius biudžetus, iš viso sumažindama biudžeto išlaidas 11 000 000 EUR (12,75 %);

                  7.

                  pažymi, kad iš Agentūros biudžeto ir finansų valdymo ataskaitos matyti, jog 2010 m. 1 antraštinės dalies biudžetas (47 214 285 EUR) buvo sumažintas 8 %, t. y. 3 787 650,18 EUR; patvirtina Agentūros pastabą, kad pagrindinė sumažinimo priežastis buvo mažesnis įdarbintų darbuotojų skaičius, palyginti su pradiniais planais; taip pat pažymi, kad bendras 1 antraštinės dalies vykdymo rodiklis siekė 97,2 %;

                  8.

                  pažymi, kad iš Agentūros biudžeto ir finansų valdymo ataskaitos matyti, jog 2 antraštinės dalies išlaidos sudarė 92,4 % taisomojo biudžeto (10 739 727,92 EUR, palyginti su 11 624 281,05 EUR), taip įvyko atšaukus keletą konsultacinių IT projektų, kurie bus įgyvendinami 2011 m. pagal būsimą užsakomąją sutartį;

                  9.

                  konstatuoja, kad iš Agentūros metinės veiklos ataskaitos matyti, jog Agentūrai pavyko apdoroti beveik 23 000 gaunamų mokesčių mokėjimų, kurie sudarė 349 700 000 EUR pajamų iš mokesčių;

                  10.

                  pažymi, kad iš Audito Rūmų ataskaitos matyti, jog nuo 2010 m. Agentūra pati visiškai finansuoja savo veiklą, tačiau reikėtų persvarstyti jos finansinio reglamento taikymo sritį ir įtraukti mechanizmą, skirtą Agentūros pajamų perviršiui išlaikyti, siekiant finansuoti būsimą veiklą;

                  11.

                  atkreipia dėmesį į Agentūros atsakymą, kuriame teigiama, kad ateityje persvarstant Finansinį reglamentą Agentūra įtrauks pasiūlymą dėl mechanizmo, skirto pajamų perviršiui valdyti; remdamasis Agentūros metine veiklos ataskaita supranta, kad buvo sudarytas susitarimas su gerai vertinamu išorės investicijų saugotoju ir rengiamas antrasis susitarimas, kuriuo siekiama užtikrinti sukauptų grynųjų pinigų atsargų, kurios turėtų būti pagrindinis Agentūros finansavimo šaltinis iki bus priimtas 2014–2020 m. finansinis planas, saugojimą ir rizikos išsklaidymą; pripažįsta, kaip pranešė Agentūra, kad grynųjų pinigų atsargos turto valdymo tikslu padėtos Europos Investicijų Banke ir Suomijos centriniame banke;

         Asignavimų perkėlimas į kitą laikotarpį

                  12.

                  konstatuoja, kad iš Agentūros biudžeto ir finansų valdymo ataskaitos matyti, jog perkelti įsipareigojimai ir mokėjimų asignavimai (12 254 740,59 EUR) daugiausia susiję su IT veiklos paramos išlaidomis (5 747 560,42 EUR) ir bendro pobūdžio Agentūros administravimu (1 555 943,82 EUR);

                  13.

                  konstatuoja, kad iš Agentūros biudžeto ir finansų valdymo ataskaitos taip pat matyti, jog visa 2 533 156,09 EUR suma buvo panaikinta, o mokėjimų asignavimai iš 2009 m. biudžeto perkelti į kitų metų pradžią; pažymi, kad tai daugiausia susiję su Agentūros biudžeto II antraštine dalimi;

                  14.

                  apgailestauja, kad savo ataskaitoje dėl 2010 finansinių metų Agentūros metinių ataskaitų Audito Rūmai nepaminėjo perkeltų ir panaikintų Agentūros asignavimų;

                  15.

                  teigiamai vertina Agentūros pastangas gerinti išteklių planavimą bei stebėseną ir taikyti gaires, skirtas metinio periodiškumo principui skatinti; patvirtina, kad iš Agentūros pateiktos informacijos matyti, jog Agentūrai pavyko sumažinti perkėlimų skaičių nuo 29,7 % 2009 m. iki 16,3 % 2010 m.;

                  16.

                  taip pat pabrėžia, kad nerealu tikėtis, jog per tuos pačius finansinius metus būtų galima ir įsipareigoti, ir sumokėti už visą veiklą, kuriai numatytas vienerių metų biudžetas, ypač už projektinės veiklos išlaidas (pvz., IT sistemų tobulinimą), kadangi Agentūra pagal visas savo antraštines dalis dirba su nediferencijuotais asignavimais;

         Viešųjų pirkimų procedūra

                  17.

                  pažymi, kad iš Agentūros metinės veiklos ataskaitos taip pat matyti, jog 2010 m. buvo įgyvendinta 350 viešųjų pirkimų, įskaitant daugiamečius bendruosius susitarimus dėl IT, saugumo, kokybės ir valdymo konsultavimo paslaugų, dėl klausimų, susijusių su skirtinga komunikacija, ir dėl kalbų mokymo;

                  18.

                  patvirtina, kad daug susitarimų buvo sudaryta pagal dabartinius bendruosius susitarimus dėl IT konsultavimo paslaugų ir dėl mokslinių, techninių, aplinkos ir socialinių bei ekonominių klausimų, susijusių su REACH;

         Žmogiškųjų išteklių valdymas

                  19.

                  pažymi, kad iš Agentūros veiklos ataskaitos matyti, jog 2010 m Agentūra įdarbino daugiau nei 120 naujų darbuotojų; patvirtina, kad, siekiant sustiprinti Agentūros mokslinį pajėgumą, daug dėmesio buvo skiriama ekspertų įdarbinimui; be to, pažymi, kad buvo teikiama pirmenybė vidurinės ir aukščiausios grandies vadovų įdarbinimui, taip siekiant užtikrinti, kad nuo 2011 m. sausio mėn. būtų įgyvendinta nauja organizacinė struktūra;

                  20.

                  ragina Agentūrą kuriant metinę darbo programą geriau planuoti su žmogiškaisiais ištekliais susijusią veiklą ir projektus; pažymi, kad iš Agentūros metinės veiklos ataskaitos matyti, jog dėl aukšto rodiklio ir registracijos terminų poveikio žmogiškųjų išteklių paslaugoms pirmenybė nebuvo skiriama mokymui ir keletas žmogiškųjų išteklių projektų buvo atidėti arba įgyvendinti ne taip gerai, kaip numatyta iš pradžių;

         Interesų konfliktas

                  21.

                  pažymėdamas, kad Agentūra dalyvauja priimant klientams svarbius sprendimus, ir atsižvelgdamas į Agentūros padėtį dėl jos svarbos pramonei, laukia, kol gaus išvadas ir rekomendacijas, kurias Audito Rūmai iki 2012 m. birželio mėn. pabaigos pateiks specialiojoje ataskaitoje dėl interesų konfliktų atvejų, ir galės jas aptarti;

                  22.

                  mano, kad po pradinio kūrimo etapo, kai dėmesys buvo sutelkiamas į procedūras, agentūra turi užtikrinti, kad jos biudžetas ir darbuotojai būtų paskirstyti tokiu būdu, kad agentūra galėtų visapusiškai vykdyti su esminiais klausimais susijusią veiklą, ypač vertinimo, apribojimų ir leidimų suteikimo veiklą;

         Vidaus auditas

                  23.

                  mano, kad Agentūra, tobulindama integruotą kokybės valdymo sistemą (ISO9001), pagerino savo administravimo procesą (įskaitant finansines procedūras) ir einamųjų darbų srautą; be to, palankiai vertina tai, kad Agentūra į savo prioritetų nustatymą atliekant auditą ir įgyvendinant metinę darbo programą ir, kai tinkama, kaip sprendimų priėmimo pagrindą įtraukė rizikos vertinimą; mano, kad tai yra geriausia patirtis, kuria turėtų vadovautis ir kitos agentūros;

                  24.

                  pripažįsta, kad iš Agentūros pateiktos informacijos matyti, jog Vidaus audito tarnyba atliko patariamąją užduotį dėl pasirengimo registracijai, jos išvados 2010 m. balandžio 14 d. buvo parengtos ir perduotos Agentūros vykdomajam direktoriui; pabrėžia, kad šio audito tikslas – įvertinti Agentūros pasirengimą laikytis būsimų registracijos terminų;

                  25.

                  šiuo požiūriu teigiamai vertina Agentūros įsteigtą atskirą registracijos ir dokumentų pateikimo skyrių bei nenumatytų atvejų darbo grupę; tačiau ragina Agentūrą nuosekliau tvarkyti bylas; pažymi, kad bylų tvarkymas yra būtinas atliekant registraciją ir kad šiuo požiūriu Agentūra turėtų labiau pasistengti ir nustatyti standartinį registravimo taisyklių atnaujinimo procesą ir pakankamą informacijos perdavimą bei dėl taisyklių atnaujinimo priimtų sprendimų dokumentavimą;

                  26.

                  taip pat ragina Agentūrą rengti savo registracijos skyriaus darbuotojus didėjančiam darbo krūviui, palyginti su šiandienos darbo krūviu, mokant juos (ypač vidurinės grandies vadovus) ir sudarant pagrindinių darbuotojų pavadavimo susitarimus; pabrėžia, kad registracijos skyriaus dėmesys turėtų būti sutelkiamas į pagrindinę veiklą, kuriai reikia konkrečių su registracija susijusių žinių;

                  27.

                  ragina Agentūrą teikiant ataskaitas paisyti griežtos metodikos „iš viršaus į apačią“ („iš apačios į viršų“) ir aiškių pagrindinių principų, siekiant nustatyti tinkamus rodiklius ir priemones, kuriuos turi naudoti;

                  28.

                  patvirtina, kad iš Agentūros pateiktos informacijos matyti, jog 2010 m. Vidaus audito tarnyba atliko du patikinimo vidaus auditus – vieną dėl darbuotojų pavadavimo proceso, kitą dėl mokesčių sąskaitų faktūrų išrašymo proceso;

         Veikla

                  29.

                  pažymi, kad maždaug 2010 m. pabaigoje baigėsi du svarbūs REACH ir Klasifikavimo, ženklinimo ir pakavimo reglamento terminai; todėl palankiai vertina tai, kad Agentūra sėkmingai priėmė ir tvarkė 25 000 registracijos bylų dėl 4 300 arba visoje Europoje naudojamų, arba pačių pavojingiausių cheminių medžiagų ir daugiau nei 3 mln. pranešimų dėl daugiau nei 100 000 medžiagų, kurios yra suklasifikuotos ir, siekiant apsaugoti vartotoją, turi būti ženklinamos;

                  30.

                  teigiamai vertina Agentūros iniciatyvas dar labiau orientuotis į klientus ir tobulinti grįžtamosios informacijos procedūras; ypač džiaugiasi, kad Agentūra skyrė daug dėmesio su komunikacija susijusiai veiklai, pvz., suinteresuotųjų subjektų dienoms, leidiniams ar pagalbos tarnybos teikiamai paramai;

                  31.

                  yra patenkintas sėkmingu Agentūros veikimu įgyvendinant Sąjungos teisės aktus, susijusius su cheminėmis medžiagomis;

                  32.

                  mano, kad dėl didelių IT sutarčių išlaidų ir vėlavimų kūrimo etapu atsiranda pokyčių IT sutarčių srityje;

         Agentūrų tinklo koordinatoriaus vaidmuo

                  33.

                  giria Agentūrą už jos, kaip agentūrų tinklo koordinatorės, veiksmingą darbą atliekant 2010 m. biudžeto įvykdymo patvirtinimo procedūrą;

                  34.

                  atkreipia dėmesį į savo rekomendacijas, pateiktas ankstesniuose pranešimuose dėl biudžeto įvykdymo patvirtinimo, išdėstytas šios rezoliucijos priede;

                  35.

                  pažymi, kad kitos prie sprendimo dėl biudžeto įvykdymo patvirtinimo pridedamos pastabos, kurios yra horizontaliojo pobūdžio, pateikiamos jo 2012 m. gegužės 10 d. (7) rezoliucijoje dėl ES agentūrų veiklos, finansų valdymo ir kontrolės.

         (1)  OL C 366, 2011 12 15, p. 33.

         (2)  OL L 248, 2002 9 16, p. 1.

         (3)  OL L 396, 2006 12 30, p. 1.

         (4)  OL L 357, 2002 12 31, p. 72.

         (5)  OL L 250, 2011 9 27, p. 150.

         (6)  OL L 64, 2010 3 12, p. 447.

         (7)  Priimti tekstai, P7_TA(2012)0164 (žr. šio Oficialiojo leidinio p. 388).

      PRIEDAS

         PASTARŲJŲ METŲ EUROPOS PARLAMENTO REKOMENDACIJOS

                  Europos cheminių medžiagų agentūra

                  2008 m.

                  2009 m.

                  Veikla

                  Agentūrai būtų naudinga nustatyti grįžtamosios informacijos procedūras ir labiau orientuotis į klientus.

                  Reikalauja, kad Audito Rūmai atliktų Agentūros veiklos auditą.

                  Biudžeto ir finansų valdymas

                              —

                              Ragina Agentūrą imtis priemonių, siekiant pagerinti išteklių ir asignavimų planavimą ir stebėseną (41 % veiklos išlaidoms skirtų asignavimų buvo perkelta į kitų metų pradžią, o 37,5 % – panaikinta),

                              —

                              ragina Komisiją išnagrinėti priemones, kuriomis užtikrinama, kad grynųjų pinigų valdymo principas atsižvelgiant į poreikius būtų taikomas visapusiškai (2008 m. grynųjų pinigų atsargos – 18 747 210,75 EUR).

                  Ragina Agentūrą toliau tobulinti savo viešųjų pirkimų ir biudžeto vykdymo planavimą bei stebėseną, siekiant sumažinti perkeltų asignavimų dalį; pažymi, kad Audito Rūmai nustatė, jog į 2010 finansinius metus buvo perkelta 20 000 000 EUR (29 % asignavimų), iš kurių apie 88 % susiję su metų pabaigoje neįgyvendinta veikla (arba, kai kuriais atvejais, negautomis prekėmis); taip pat pažymi, kad buvo panaikinta 5 % (3 000 000 EUR) asignavimų.

                  Žmogiškieji ištekliai

                              —

                              Primena Agentūrai, kad reikia įgyvendinti priėmimo į darbą procedūrą,

                              —

                              skaidrumo klausimai: per 14 įdarbinimo procedūrų nebuvo užtikrintas atrankos komisijos narių nepriklausomumas, kadangi Agentūros direktorius buvo šios komisijos pirmininkas,

                              —

                              džiaugiasi, kad Agentūra nusprendė, jog direktorius nuo šiol nedalyvaus atrankos komisijų darbe,

                              —

                              ragina Agentūrą numatyti gerai apibrėžtas perdavimo procedūras.

                  Svarbu, kad Agentūra ir toliau stebėtų savo biudžeto ir įdarbinimo plano įgyvendinimą.

                  Vidaus auditas

                  Iš trijų procedūrų audito matyti suvestinių dokumentų, susijusių su atrankos komisijų darbu (trūksta pagrindimo), trūkumai.

                              —

                              Ragina Agentūros vykdomąjį direktorių pranešti biudžeto įvykdymą tvirtinančiai institucijai apie šio audito plano turinį,

                              —

                              ragina Agentūrą pranešti biudžeto įvykdymą tvirtinančiai institucijai apie veiksmus, kurių imtasi siekiant patobulinti savo kontrolės sistemą ir sugriežtinti finansines procedūras, darbų srautus, auditus, veiksmų planus ir rizikos vertinimus;

                              —

                              ragina Agentūrą veiksmingai užtikrinti, kad:

                                          —

                                          būtų užtikrinamos visos finansinių sprendimų sudedamosios dalys,

                                          —

                                          informacija, kuri būtina kiekvienu organizacijos lygmeniu, būtų tinkamai apibrėžta ir nukreipta,

                                          —

                                          darbo programoje būtų nurodyti visi iš biudžeto skiriami ištekliai,

                                          —

                                          finansinių procedūrų dokumentai ir kontroliniai sąrašai būtų parengti ir atnaujinti.


title: 2013/580/ES: 2013 m. balandžio 17 d. Europos Parlamento sprendimas dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/241

         EUROPOS PARLAMENTO SPRENDIMAS
   2013 m. balandžio 17 d.
   dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo
   (2013/580/ES)
   EUROPOS PARLAMENTAS,

               —

               atsižvelgdamas į Europos draudimo ir profesinių pensijų institucijos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2011 finansinių metų galutinių metinių ataskaitų kartu su institucijos atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto bei Užimtumo ir socialinių reikalų komiteto nuomones (A7-0114/2013),

               1.

               patvirtina Europos draudimo ir profesinių pensijų institucijos vykdomajam direktoriui, kad institucijos 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos draudimo ir profesinių pensijų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 104.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 331, 2010 12 15, p. 48.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos draudimo ir profesinių pensijų institucijos 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos draudimo ir profesinių pensijų institucijos 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos draudimo ir profesinių pensijų institucijos 2011 finansinių metų galutinių metinių ataskaitų kartu su institucijos atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), iš dalies keičiamas Sprendimas Nr. 716/2009/EB ir panaikinamas Komisijos sprendimas 2009/79/EB (4), ypač į jo 64 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto bei Užimtumo ir socialinių reikalų komiteto nuomones (A7-0114/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos draudimo ir profesinių pensijų institucijos (toliau – institucija) 2011 finansinių metų metinės finansinės ataskaitos patikimos, o ataskaitose atspindimos operacijos yra teisėtos ir tvarkingos,

                  B.

                  kadangi institucija – tai naujai sukurta agentūra, kurios buveinė yra Frankfurte prie Maino, buvo įsteigta pagal Reglamentą (ES) Nr. 1094/2010, o kaip nepriklausoma institucija oficialiai veiklą pradėjo 2011 m. sausio 1 d.,

                  C.

                  kadangi reikėtų atsižvelgti į tai, jog institucija teisiškai pertvarkyta iš savo pirmtako – Europos draudimo ir profesinių pensijų priežiūros institucijų komiteto (EDPPPIK), ir ji, be naujų įgaliojimų, dar perėmė visas esamas ir vykdomas EDPPPIK užduotis ir pareigas (visas EDPPPIK turtas, įsipareigojimai ir visa neužbaigta veikla buvo automatiškai perduoti naujai sukurtai institucijai),

                  D.

                  kadangi institucija yra sudėtinė Europos finansų priežiūros institucijų sistemos dalis ir veiklą vykdo glaudžiai bendradarbiaudama su panašiomis institucijomis: Europos bankininkystės institucija ir Europos vertybinių popierių ir rinkų institucija (jungtiniame komitete), taip pat su Europos sisteminės rizikos valdyba,

                  E.

                  kadangi bendras institucijai skirtas biudžetas 2011 m. sudarė 10 667 000 EUR,

                  F.

                  kadangi, remiantis institucijos steigiamuoju reglamentu (6), 55 % 2011 m. biudžeto buvo finansuojama valstybių narių ir Europos laisvosios prekybos asociacijos (ELPA) šalių įnašais, o 45 % – iš Sąjungos biudžeto,

                  G.

                  kadangi 2011 m. pabaigoje institucija įregistravo teigiamą 2 804 969,81 EUR (7) biudžeto rezultatą (atskaičiavus valiutų keitimo kurso skirtumus, kurie sudarė 2 437,59 EUR), kuris tuomet buvo įregistruotas sąskaitose kaip įsipareigojimas Komisijai,

         Biudžeto ir finansų valdymas

                  1.

                  pažymi, kad, remiantis pranešimu dėl biudžeto (8), pradinis Sąjungos įnašas į institucijos biudžetą 2011 m. buvo 4 267 000 EUR; pažymi, kad tai pirmieji institucijos veiklos metai;

                  2.

                  remdamasis metinėmis finansinėmis ataskaitomis nurodo, kad bendras 2011 m. institucijai skirtas biudžetas sudarė 10 667 000 EUR; taip pat pažymi, kad bendros biudžeto įplaukos sudarė 9 387 070,78 EUR (įskaitant 5 120 035,36 EUR sumą, kuri 2011 m. sudarė 80 % iš valstybių narių gaunamo biudžeto);

                  3.

                  remdamasis metinėmis finansinėmis ataskaitomis primena, kad paskirtas įnašas iš nacionalinių priežiūros institucijų buvo 6 400 200 EUR, tačiau iš tiesų gauta suma buvo 5 120 035,36 EUR; ragina valstybes nares informuoti biudžeto įvykdymą tvirtinančią instituciją apie priežastis, kodėl įnašai sumažinti iki 80 %, palyginti su tuo, kas buvo numatyta iš pradžių; ragina valstybes nares ateityje, kai institucija bus visiškai sukurta, mokėti visą savo dalį, nes kitu atveju tai gali neigiamai paveikti institucijos galimybes tinkamai vykdyti jai pavestas užduotis;

                  4.

                  susirūpinęs pažymi, kad Finansinio reglamento nuostatos nėra visiškai pritaikytos prie institucijos finansavimo sistemos, nes 55 % biudžeto finansuojama iš valstybių narių ir ELPA šalių įnašų; mano, kad šį klausimą reikėtų aptarti vėliausiai per kitą Finansinio reglamento persvarstymą, susijusį su agentūromis, ir ragina Komisiją įvertinti šią padėtį ir pateikti biudžeto įvykdymą tvirtinančiai institucijai pranešimą šiuo klausimu;

                  5.

                  ragina Komisiją, kai bus vykdomas kitas agentūrų darbo ir finansavimo tvarkos persvarstymas, ištirti naujas ilgalaikio tvaraus EDPPI finansavimo, kurį taikant būtų užtikrintas jos nepriklausomumas, galimybes; Komisija agentūrų veiklos persvarstymo rezultatus turi pateikti ne vėliau kaip 2014 m. sausio 2 d.;

                  6.

                  ragina Komisiją įvertinti galimybę pateikti pasiūlymą, pagal kurį būtų užtikrinama, kad Europos priežiūros institucijų biudžetai būtų finansuojami tik iš ES biudžeto;

                  7.

                  remdamasis metinėmis finansinėmis ataskaitomis pažymi, kad 2011 m. institucija daugiausia dėmesio skyrė įsisteigimui ir tolesnei plėtrai;

                  8.

                  pažymi, kad svarbu tinkamai derinti, viena vertus, skirtą biudžetą ir turimus etatus ir, antra vertus, institucijai pavestas užduotis, kadangi esant nesuderinamumui darbuotojų skaičius gali tapti nesubalansuotas atsižvelgiant, pirma, į institucijos darbuotojų įdarbinimą ir, antra, į nacionalinių ekspertų įtraukimą; išreiškia susirūpinimą dėl to, kad Komisija pakeitė institucijos pasiūlytą etatų planą ir aiškiai to nenurodė; ragina Komisiją užtikrinti visapusišką skaidrumą šiuo ir kitais klausimais;

                  9.

                  atkreipia dėmesį į tai, kad 2012 m. gruodžio mėn. pateiktose TVF atlikto Sąjungos finansų sektoriaus vertinimo preliminariose išvadose buvo išreikštas susirūpinimas ir pateiktos rekomendacijos padidinti Europos priežiūros institucijų išteklius ir galias, kad jos galėtų sėkmingai vykdyti savo įgaliojimus, tuo pat metu didinant jų veiklos nepriklausomumą;

                  10.

                  remdamasis metinėmis finansinėmis ataskaitomis nurodo, kad 2011 m. sausio 10 d. institucijos inauguraciniame posėdyje valdyba priėmė ir patvirtino pagrindines finansines taisykles ir institucijos finansinį reglamentą, kad ji galėtų vykdyti savo įgaliojimus kaip Europos institucija;

         Apskaitos sistema

                  11.

                  remdamasis metinėmis finansinėmis ataskaitomis (9) pažymi, kad 2011 m. pradžioje institucijos priimta standartinė ir bendra biudžeto struktūra turėjo būti adaptuota atsižvelgiant į realias reikmes;

                  12.

                  remdamasis metinėmis finansinėmis ataskaitomis pažymi, kad 2011 m. balandžio 19 d. institucija pradėjo taikyti kaupiamąją apskaitą (ABAC) – biudžeto apskaitai skirtą sistemą, kurią naudoja Komisija; taip pat pažymi, kad pereinamuoju laikotarpiu nuo 2011 m. sausio 1 d. iki balandžio 19 d. institucija biudžeto apskaitai taikė programa EXCEL pagrįstą priemonę ir kad pereinamuoju metu parengta ataskaita, kurioje pateikiami įsipareigojimai ir mokėjimai, įtraukti į sistemą ABAC;

                  13.

                  pažymi, kad prieš įdiegiant sistemą ABAC atlikti mokėjimai matomi tik laikinojoje sistemoje ir jų nematyti sistemoje ABAC; pažymi, kad kiekvieną kartą, kai naudojantis sistema ABAC buvo rengiama biudžeto lėšų panaudojimo ir vykdymo ataskaita, duomenys rankiniu būdu buvo sujungiami skaičiuoklėje EXCEL, kad būtų visapusiškai atspindėtas pradinis biudžetas ir per visus finansinius metus panaudota įsipareigojimams ir mokėjimams skirta suma;

                  14.

                  remdamasis metinėmis finansinėmis atskaitomis pažymi, kad nuo 2012 m. visos finansinės operacijos visapusiškai atspindimos sistemoje ABAC;

                  15.

                  remdamasis metinėmis finansinėmis atskaitomis pastebi, kad bendrosioms sąskaitoms tvarkyti 2011 m. balandžio 19 d. institucija įdiegė sistemą SAP, kuri tiesiogiai susijusi su Komisijos naudojama sistema ABAC; taip pat pažymi, kad prieš tai institucija naudojo sistemą SAGE (10), kurią finansų apskaitai parengė Europos draudimo ir profesinių pensijų priežiūros institucijų komitetas, ir kad 2011 m. balandžio 19 d. nustatytas pereinamasis balansas;

                  16.

                  pažymi, kad 2011 m. rugsėjo mėn. institucija įdiegė Komisijos turto registravimo sistemą ABAC Assets, kad būtų galima fiziškai atsekti atskirus ilgalaikio turto vienetus (sistema ABAC Assets yra integruota į institucijos apskaitos sistemą);

                  17.

                  palankiai vertina tai, kad institucijos apskaitos sistemos patvirtinimą atliko išorės auditorius – įmonė Deloitte Consulting
                      (11); pažymi, kad institucijos apskaitos sistemos peržiūra atlikta 2012 m. spalio mėn.;

                  18.

                  atsižvelgdamas į įmonės Deloitte ataskaitą pripažįsta, kad, remiantis atliktomis atitikties patvirtinimo procedūromis, institucijos apskaitos sistema iš esmės atitinka Komisijos (Biudžeto GD) nurodytus kriterijus;

                  19.

                  atsižvelgdamas į įmonės Deloitte ataskaitą pažymi, kad nustatyta keletas sričių (institucijos naudotojų prieigos prie sistemos ABAC teisių nesuderinamumas su esamais įsipareigojimais, naudotojų prieigos valdymas ir su sistema ABAC susijusių mokymų aspektai), kuriose reikia atlikti patobulinimų, ir kad 2013 m. institucija imsis veiksmų šiose srityse; taip pat pažymi, kad šie patobulinimai neturi didelio poveikio pastebėtam bendram atitikties užtikrinimui;

         Biudžeto vykdymas

                  20.

                  remdamasis metinėmis finansinėmis ataskaitomis nurodo, kad 2011 m. pabaigoje užfiksuoti institucijos biudžeto vykdymo rodikliai yra 61,68 % (įsipareigojimai) ir 58,84 % (mokėjimai);

                  21.

                  pažymi, kad įsipareigojimų panaudojimo lygis buvo 92,79 % pagal I antraštinę dalį („Personalo išlaidos“), ir tai yra pagrindinis prie aukšto įvykdymo lygio prisidėjęs veiksnys; taip pat pažymi, kad aukštas biudžeto įvykdymo pagal I antraštinę dalį procentinis lygis, visų pirma pirmaisiais institucijos veiklos metais, rodo jos prašymų dėl personalo ir tikslų sąryšį ir pagrindžia prašymus dėl personalo 2012 m. ir 2013 m.;

                  22.

                  remdamasis metinėmis finansinėmis ataskaitomis pažymi, kad pagrindinis aukšto biudžeto įvykdymo lygio veiksnys – 100 % įvykdytas 2011 m. etatų planas;

                  23.

                  remdamasis metinėmis finansinėmis ataskaitomis pažymi žemą įsipareigojimų panaudojimo lygį (60,41 %) pagal II antraštinę dalį („Administracinės išlaidos“); pažymi, kad 2011 m. buvo pertvarkymo iš Europos draudimo ir profesinių pensijų priežiūros institucijų komiteto į Europos instituciją metai, taip pat pasiruošimo vykdyti naujas procedūras ir užduotis metai; ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pašalinti šį trūkumą; ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pagerinti panaudojimo lygius, nes žemas lėšų panaudojimo lygis rodo, jog esama sunkumų planuojant ir vykdant biudžetą;

                  24.

                  pažymi, kad institucija nurodo, jog tikėtina, kad nuo 2012 m. bus daroma daug reglamentų ir procedūrų vertimų į visas oficialias Sąjungos kalbas; taip pat pažymi, kad institucija sumažino, kai tai buvo įmanoma, posėdžių, visų pirma priežiūros tarybos ir administracinės valdybos posėdžių, organizavimo išlaidas ir kad šiuo požiūriu vadovautasi informavimo ir skelbimo išlaidų srityje (Europos draudimo ir profesinių pensijų priežiūros institucijų komiteto 2010 m. metinė ataskaita paskelbta tik jo oficialiame tinklalapyje siekiant dar labiau sumažinti išlaidas);

                  25.

                  pažymi, kad institucija nurodo, jog įsipareigojimų panaudojimo lygis pagal II antraštinę dalį buvo vidutinis, nes institucija norėjo rasti sritis, kuriose būtų galima sumažinti išlaidas, ir šiai idėjai buvo teikiama pirmenybė, nors biudžete turėta lėšų;

                  26.

                  remdamasis metinėmis finansinėmis ataskaitomis pripažįsta, jog ypač žemas įsipareigojimų panaudojimo lygis (11,73 %) pagal III antraštinę dalį („Veiklos išlaidos“); ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pagerinti šį panaudojimo lygį, nes žemas lėšų panaudojimo lygis rodo, jog esama sunkumų planuojant ir vykdant biudžetą;

                  27.

                  pažymi, jog institucija nurodo, kad įsipareigojimų įvykdymo lygis pagal III antraštinę dalį buvo labai žemas, nes priimtas sprendimas nepradėti naudoti ar neperkelti svarbių sričių informacinių technologijų (IT) projektams skirtų lėšų nesant aiškaus strateginio priežiūros tarybos sprendimo; taip pat pažymi, kad 2011 m. spalio mėn. priežiūros taryba pavirtino institucijos duomenų specifikacijų ataskaitą, įskaitant galimybę keistis individualia informacija atsižvelgiant į nustatytus poreikius, ir įgaliojo Informacinių technologijų ir duomenų komitetą (ITDK) toliau plėtoti duomenų specifikacijų ataskaitą;

                  28.

                  remdamasis metinėmis finansinėmis ataskaitomis nurodo, kad ITDK turėjo pradėti viešųjų pirkimų procedūras ir IT sistemų diegimą 2012 m. vasario mėn.;

                  29.

                  nurodo, kad, remiantis institucijos metine atskaita (12), su įsipareigojimais susijusi suma sudarė 6 579 663 EUR, arba 62 % 2011 m. biudžeto, iš jos 6 276 158,59 EUR buvo sumokėti, o 303 504,79 EUR automatiškai perkelti į 2012 m.;

         Viešųjų pirkimų procedūros

                  30.

                  pažymi, kad Audito Rūmai nurodo, jog audituotos viešųjų pirkimų procedūros ne visiškai atitiko Finansinio reglamento nuostatas; ragina instituciją užtikrinti, kad visų naujų sutarčių skyrimas būtų vykdomas visapusiškai laikantis Sąjungos viešųjų pirkimų taisyklių;

                  31.

                  pažymi, kad 2012 m. birželio 1 d. institucija įdarbino viešųjų pirkimų pareigūną ir kad nustatyta viešųjų pirkimų eiga, personalui suteikta informacija ir surengti mokymai Sąjungos viešųjų pirkimų taisyklių klausimais, parengti su viešaisiais pirkimais susiję modeliai ir visi konkursai surengti laikantis atitinkamų Sąjungos viešųjų pirkimų taisyklių;

         Įdarbinimo procedūros

                  32.

                  pažymi, kad institucija pakeitė savo įdarbinimo procedūras pagal Audito Rūmų rekomendacijas; ragina instituciją informuoti biudžeto įvykdymą tvirtinančią instituciją apie visus tolesnius veiksmus, kurių ji imsis siekdama pagerinti įdarbinimo procedūras; mano, kad kai kurios Tarnybos nuostatų nuostatos gali reikšti didelę administracinę naštą; todėl skatina Komisiją sudaryti sąlygas tam tikram supaprastinimui pagal Tarnybos nuostatų 110 straipsnį, susijusį su agentūromis;

                  33.

                  remdamasis metinėmis finansinėmis ataskaitomis (13) atkreipia dėmesį į tai, kad 2011 m. institucijai buvo labai svarbūs steigiantis ir didinant personalą, kad galėtų tinkamai vykdyti naujas funkcijas ir užduotis; pažymi, kad 2012 m. gruodžio 31 d. institucijos personalą sudarė 46 laikinieji darbuotojai, šeši sutartininkai ir keturi deleguoti nacionaliniai ekspertai, taigi iš viso 56 darbuotojai;

                  34.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (14) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 104.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 331, 2010 12 15, p. 48.

         (5)  OL L 357, 2002 12 31, p. 72.

         (6)  OL L 331, 2010 12 15, p. 12, 62 straipsnio 1 dalis.

         (7)  2011 m. metinės finansinės ataskaitos, p. 36.

         (8)  2011 m. pranešimas dėl biudžeto, p. 2.

         (9)  2011 m. metinės finansinės ataskaitos, p. 31.

         (10)  SAGE – mažosioms ir vidutinėms įmonėms, organizacijoms ir institucijoms pritaikyta apskaitos sistema.

         (11)  Europos bankininkystės institucija (EBI), apskaitos sistemų patvirtinimas, 2012 m. lapkričio 19 d., įmonė Deloitte.

         (12)  2011 m. metinė ataskaita, p. 38.

         (13)  2011 m. metinės finansinės atskaitos, p. 47–48.

         (14)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2013/545/ES: 2013 m. balandžio 17 d. Europos Parlamento sprendimas dėl Europos Sąjungos 2011 finansinių metų bendrojo biudžeto įvykdymo patvirtinimo, IV skirsnis – Teisingumo Teismas#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas

text:
16.11.2013

               LT

               Europos Sąjungos oficialusis leidinys

               L 308/118

         EUROPOS PARLAMENTO SPRENDIMAS
   2013 m. balandžio 17 d.
   dėl Europos Sąjungos 2011 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
   (2013/545/ES)
   EUROPOS PARLAMENTAS,

               —

               atsižvelgdamas į Europos Sąjungos 2011 finansinių metų bendrąjį biudžetą (1),

               —

               atsižvelgdamas į Europos Sąjungos 2011 finansinių metų konsoliduotas metines ataskaitas (COM(2012) 436 – C7-0227/2012) (2),

               —

               atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

               —

               atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Teisės reikalų komiteto nuomonę (A7-0090/2013),

               1.

               patvirtina Teisingumo Teismo sekretoriui, kad Teisingumo Teismo 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Teisingumo Teismui, Audito Rūmams, Europos ombudsmenui bei Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL L 68, 2011 3 15.

      (2)  OL C 348, 2012 11 14, p. 1.

      (3)  OL C 344, 2012 11 12, p. 1.

      (4)  OL C 348, 2012 11 14, p. 130.

      (5)  OL L 248, 2002 9 16, p. 1.

      (6)  OL L 298, 2012 10 26, p. 1.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos Sąjungos 2011 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas
      EUROPOS PARLAMENTAS,

                  —

                  atsižvelgdamas į Europos Sąjungos 2011 finansinių metų bendrąjį biudžetą (1),

                  —

                  atsižvelgdamas į Europos Sąjungos 2011 finansinių metų konsoliduotas metines ataskaitas (COM(2012)0436 – C7-0227/2012) (2),

                  —

                  atsižvelgdamas į Audito Rūmų 2011 finansinių metų metinę biudžeto vykdymo ataskaitą kartu su audituotų institucijų atsakymais (3),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2011 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (4),

                  —

                  atsižvelgdamas į Sutarties dėl Europos Sąjungos veikimo 314 straipsnio 10 dalį ir 317, 318 ir 319 straipsnius,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (5), ypač į jo 50, 86, 145, 146 ir 147 straipsnius,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (6), ypač į jo 164, 165 ir 166 straipsnius,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Teisės reikalų komiteto nuomonę (A7-0090/2013),

                  1.

                  palankiai vertina tai, kad 2011 m. Europos Sąjungos Teisingumo Teismo (toliau – Teisingumo Teismas) įsipareigojimų asignavimai sudarė 335 904 453,30 EUR (323 784 221,30 EUR 2010 m.) ir kad IV skirsnio – Teisingumo Teismas – asignavimų panaudojimo lygis 2011 m. išliko itin aukštas (bendrai panaudota daugiau negu 98 % asignavimų, o pagal 2 antraštinę dalį – daugiau negu 99 %); pabrėžia, kad panaudojimo lygis galėjo siekti 99 %, jei Taryba nebūtų atsisakiusi taikyti Komisijos pasiūlyto darbo užmokesčio patikslinimo (+ 1,7 % atgaline 2011 m. liepos 1 d. data);

                  2.

                  pabrėžia, kad Teisingumo Teismo biudžetą sudaro tik administracinės išlaidos, t. y. 75 % biudžeto skiriama institucijos darbuotojams, o 25 % skiriama pastatų, baldų, įrangos ir įvairioms einamosioms išlaidoms;

                  3.

                  su pasitenkinimu pažymi, kad Audito Rūmai 2011 m. metinėje ataskaitoje nurodė, kad nenustatyta jokių didelių trūkumų audituojamose srityse, susijusiose su žmogiškaisiais ištekliais ir Teisingumo Teismui skirtais viešaisiais pirkimais;

                  4.

                  palankiai vertina tai, kad Audito Rūmai, remdamiesi atlikto audito rezultatais, padarė išvadą, jog 2011 m. gruodžio 31 d. pasibaigusiais metais atliekant visus su institucijų ir įstaigų administracinėmis ir kitomis išlaidomis susijusius mokėjimus nepadaryta reikšmingų klaidų;

                  5.

                  reiškia susirūpinimą dėl to, kad ir 2011 m. dar buvo labai didelis Bendrojo Teismo nagrinėjamų bylų skaičius (1 300 nagrinėjamos bylos 2010 m. ir 1 308 nagrinėjamos bylos 2011 m.); pažymi spartaus teisingumo vykdymo svarbą ne tik sklandžiai institucijų veiklai, bet ir ekonomikai, nes jis padidina teisinį tikrumą;

                  6.

                  ragina Teisingumo Teismą ištirti, kokie organizaciniai pokyčiai padėtų sumažinti nagrinėjamų bylų skaičių, ir taip pat mano, kad Bendrajam Teismui reikia skirti daugiau žmogiškųjų išteklių; mano, kad įgyvendinus pasiūlymą skirti papildomus Bendrojo Teismo teisėjus (šį pasiūlymą vis dar nagrinėja Taryba) galėtų būti prisidedama prie to, kad ši tendencija mažėtų; ragina Bendrąjį Teismą įvertinti, ar yra kitų papildomų pasiūlymų, nesusijusių su žmogiškaisiais ištekliais, kad būtų galima pakeisti minėtąją tendenciją;

                  7.

                  atkreipia dėmesį į tai, kad remiantis 2011 m. Teisingumo Teismo veiklos statistika apskritai būtina gerinti efektyvumą, susijusį su teismo procesų trukme; pažymi, kad prejudicinių sprendimų atveju vidutinis bylos nagrinėjimo laikotarpis, palyginti su 2010 m. rodikliu (16 mėnesių), yra 16,4 mėnesio; pažymi, kad vidutinis tiesioginių ieškinių ir skundų nagrinėjimo laikotarpis 2011 m. buvo atitinkamai 20,2 ir 15,4 mėnesio (palyginti su 16,7 ir 14,3 mėnesio 2010 m.);

                  8.

                  pažymi, kad Tarnautojų teisme pastaraisiais metais pastebima nusistovėjusi naujų ir užbaigtų bylų raida (139 naujos bylos 2010 m. ir 159 naujos bylos 2011 m., 129 užbaigtos bylos 2010 m. ir 166 užbaigtos bylos 2011 m.);

                  9.

                  pažymi, kad 2011 m. Teismas išnagrinėjo 550 bylų, taigi, lyginant su praėjusiais metais (2010 m. išnagrinėtos 522 bylos), pastebimas apčiuopiamas rodiklio augimas, o iš šių bylų sprendimas priimtas dėl 370 bylų ir dėl 180 bylų išleistas potvarkis;

                  10.

                  palankiai vertina programos „e-Curia“, kuri pradėta naudoti 2011 m. lapkričio mėn. ir kuria naudojantis galima pateikti procedūrinius dokumentus ir apie juos pranešti elektroniniu būdu, taikymą; su pasitenkinimu pažymi, kad, atsižvelgiant į Teisingumo Teismo veiklą, 2011–2012 m. taikant šią programą 25 % buvo sumažintas popieriaus naudojimas ir sutaupyta 150 000 EUR;

                  11.

                  pabrėžia, kad naudojant programą „e-Curia“ ateityje bus galima smarkiai sumažinti susirašinėjimo apimtį, taip pat nebereikės nuskaityti daugelio atsiunčiamų ir išsiunčiamų dokumentų ir bus galima optimizuoti vidinius darbo srautus; prašo, kad Parlamento Biudžeto kontrolės komitetui būtų pateiktas tikslus išlaidų, susijusių su taikomosios programos „e-Curia“ kūrimu, priežiūra ir atnaujinimu, aprašymas;

                  12.

                  prašo informuoti apie priemones, kurių buvo imtasi siekiant pašalinti IT gedimus, kurie gali daryti poveikį programos „e-Curia“ veikimui;

                  13.

                  teigiamai vertina tai, kad iki 2012 m. pabaigos 14 valstybių narių, dvi Europos laisvosios prekybos asociacijos šalys ir penkios ES institucijos (visų pirma Parlamentas, Taryba ir Komisija) aktyviai naudojosi programa „e-Curia“;

                  14.

                  palankiai vertina tai, kad buvo plėtojama ir tobulinama integruota valdymo sistema SAP, kurią 2008 m. tarpinstituciniu pagrindu pradėjo taikyti Taryba, Audito Rūmai ir Teisingumo Teismas ir kuri yra pagrindinė visų Teisingumo Teismo finansinių ir biudžetinių operacijų tvarkymo priemonė; todėl mano, kad svarbu užtikrinti sklandų sistemos SAP veikimą;

                  15.

                  atsižvelgdamas į sunkumus, su kuriais Teisingumo Teismas susiduria dėl išaugusio bylų skaičiaus, remia iniciatyvą, kurios jis ėmėsi siekdamas reformuoti savo statutą ir procedūros reglamentą; pažymi, kad įvairūs pakeitimai, kuriems pritarė teisės aktų leidėjai, jau įsigaliojo ir yra įgyvendinami; tikisi, kad 2013 m. bus priimta papildomų skubių struktūrinių priemonių ir visų pirma bus galima skirti papildomus Bendrojo Teismo teisėjus;

                  16.

                  su pasitenkinimu pažymi, kad, siekiant priartinti piliečius prie Sąjungos institucijos Teisingumo Teismo, sukurta nauja paieškos sistema, skirta informacijos apie teismo praktiką paieškai, ir galima naudotis Teisingumo Teismo bibliotekos internete katalogu;

                  17.

                  atkreipia dėmesį į Teisingumo Teismo administracinės struktūros pasikeitimus ir sukurtą Protokolo ir informacijos direktoratą; tikisi, kad 2012 m. metinėje veiklos ataskaitoje bus išsamiai apibrėžiama nauda, kurią Teisingumo Teismo veiklai atnešė minėti pokyčiai;

                  18.

                  mano, kad Teisingumo Teismo siekis turėti kolekciją meno kūrinių, kurie atspindėtų Sąjungos meno paveldą, – tai ambicingas projektas, reikalaujantis specialių išteklių; ragina Teisingumo Teismą paaiškinti, kaip šis projektas suderinamas su įprasta Teisingumo Teismo veikla; pažymi, kad 2012 m. Teisingumo Teismas sumokėjo 7 500 EUR siekdamas apdrausti 2 400 000 EUR vertinamą kolekciją;

                  19.

                  teigiamai vertina tai, kad 2011 m. Teisingumo Teismas leido 5 % savo nuolatinių vertėjų žodžiu papildyti savo kalbų derinį dar viena darbo kalba; pabrėžia, kad šią galimybę buvo galima sudaryti rengiant intensyvius kalbų kursus;

                  20.

                  pažymi, kad 2011 m. ir toliau augo posėdžių ir kitų susitikimų, kuriuose reikėjo vertėjų žodžiu paslaugų, skaičius, visų pirma dėl plėtros ir Lisabonos sutarties įsigaliojimo;

                  21.

                  pripažįsta, kad dėl tarpinstitucinio bendradarbiavimo vertėjų žodžiu įdarbinimo srityje Teisingumo Teismas sutaupė daug lėšų;

                  22.

                  atkreipia dėmesį į naują Infrastruktūros generalinio direktorato veiklą 2011 m. ir ragina Teisingumo Teismą Parlamento Biudžeto kontrolės komitetui suteikti daugiau informacijos apie statybos projektą, kurį įgyvendinant siekiama penktą kartą išplėsti Teisingumo Teismo pastatus;

                  23.

                  teigiamai vertina tai, kad Teisingumo Teismas parengė tokią visapusišką ir išsamią metinę veiklos ataskaitą ir, atsižvelgdamas į Parlamento prašymą, į ją įtraukė išsamią informaciją apie savo žmogiškųjų išteklių valdymą.

         (1)  OL L 68, 2011 3 15.

         (2)  OL C 348, 2012 11 14, p. 1.

         (3)  OL C 344, 2012 11 12, p. 1.

         (4)  OL C 348, 2012 11 14, p. 130.

         (5)  OL L 248, 2002 9 16, p. 1.

         (6)  OL L 298, 2012 10 26, p. 1.